બીજી તરફ ઢોરવાડાના એક વિશાળ ભાગમાં રાજકીય પીઠબળ ધરાવતા એનિમલ રાઇટ ફંડના સંચાલકો કબજો જમાવીને બેઠા છે. અહીંનાં કૂતરાં ખસીકરણ કેન્દ્રને જો અન્ય જગ્યાએ સ્થળાંતરિત કરાય તો ઢોરવાડામાં વધુ ઢોરનો સારી રીતે સમાવેશ કરી શકાય તેમ છે, પરંતુ આશ્ચર્યજનક રીતે છેલ્લાં દોઢ વર્ષથી મ્યુનિસિપલ સત્તાવાળાઓ એનિમલ રાઇટ ફંડને અન્ય જગ્યાએ ખસેડવાની માત્ર વાતો કરી રહ્યા છે. અત્યારે પણ તંત્રના એક વિભાગમાંથી બીજા વિભાગમાં આ ફાઇલ ફરી રહી છે. જોકે આજે પણ આ ખસીકરણ કેન્દ્ર અહીં કાર્યરત છે.